AlexejDobrolubov/national_council_slovak_2010 huggingface dataset:
22. schôdza NR SR - 8.deň - B. popoludni
Dátum: 2024-11-04
Poslanec: Lackovič, Marek (PS)
Druh vystúpenia: Vystúpenie v rozprave

145. Ďakujem veľmi pekne za slovo, pán predsedajúci. Je tu návrh zákona, ktorým sa mení a dopĺňa zákon č. 447/2015 o miestnom poplatku za rozvoj a o zmene a doplnení niektorých zákonov v znení neskorších predpisov a ktorým sa dopĺňa zákon Národnej rady Slovenskej republiky č. 162/1995 o katastri nehnuteľností a o zápise vlastníckych a iných práv k nehnuteľnostiam (katastrálny zákon) v znení neskorších predpisov. Predkladajú na rokovanie Národnej rady Slovenskej republiky, ja s poslankyňou Národnej rady, s Danou Kleinert, tento návrh zákona, a zároveň sa hlásim ako prvý do rozpravy.
22. schôdza NR SR - 8.deň - B. popoludni
Dátum: 2024-11-04
Poslanec: Lackovič, Marek (PS)
Druh vystúpenia: Vystúpenie s faktickou poznámkou

72. Ďakujem ti, Richard. Ešte ako doplním trošku, tak aby to nebolo, ty si to naznačil, ale aby to nebolo o tom, že Progresívne Slovensko nevie prinášať riešenia. Tak, práve naopak, že my tie riešenia prinášame aj na túto schôdzu. My sme sa o tom ešte nebavili a pôjde to možno na programe, na program zajtra doobeda alebo poobede. Ale zoberte si napríklad aj novelu poplatku za miestny rozvoj, ktorú sme predložili na túto schôdzu, bod 42, ak sa nemýlim, tak aj tam napríklad ukazujeme, že akým smerom sa chceme hýbať, keď chceme pomáhať samosprávam. Aj v rámci tejto novely poplatku za rozvoj vieme elegantne, efektívne pomôcť a nestojí nás to veľa námahy, lebo to sú veci, ktoré sú skôr takého že technického charakteru. V rámci tej novely poplatku za rozvoj napríklad rozširujeme možnosť využitia a výnosu aj na stavebné úpravy, opravy, rekonštrukcie. Pretože niekedy nie je rozumné postaviť niečo úplne nové, ale napríklad modernizovať už to postavené. Po druhé, rozširujeme účel, na ktorý je možné použiť výnos poplatku za rozvoj, napríklad na cintoríny, krematória, infraštruktúru obecnej, mestskej polície a tak ďalej. Po tretie, taktiež rozširujeme možnosť využitia aj na úhradu kapitálových výdavkov na kúpu nehnuteľného majetku. Po štvrté upravujeme hornú hranicu sadzby z 35 na 50 a po piate zvyšujeme vymožiteľnosť toho poplatku pred developermi najmä, ktorí menia vlastníctvo a potom poznáme to. Stalo sa to aj v Bratislave, že ujdú a tak ďalej a tak ďalej. Čiže Progresívne Slovensko má konkrétne riešenia a predložené aj na túto schôdzu, ktoré pomáhajú významne najmä aj teda v tomto prípade starostom a starostkám, už keď si zoberieme konkrétne do ruky napríklad ten takzvaný miestny poplatok za rozvoj. Verím teda, že ho podporíme všetci spoločne.
22. schôdza NR SR - 8.deň - B. popoludni
Dátum: 2024-11-04
Poslanec: Lackovič, Marek (PS)
Druh vystúpenia: Vystúpenie s faktickou poznámkou

62. Ďakujem pekne. Kolegyňa to spomenula, ja to podčiarknem a zopakujem. Ak spočítame uvedené sekery, ktoré vznikli rozhodnutím vlády Roberta Fica, teda stratu vytvorenú zmenou podielu na DPFO, zvýšenie dépeháčky, nekrytá jednorazová odmena pre zamestnancov, tak dostaneme celkovú stratu prevyšujúcu 327 miliónov eur. 327 miliónov eur, toto je strata, za ktorú sa už Robert Fico, Ladislav Kamenický, či Matúš Šutaj Eštok nemôžu vyhovárať na svojich predchodcov. Táto strata len za prvý rok, resp. dva roky, lebo v 2025 sa to naplno prejaví, už atakuje úroveň, ktorú svojím rozhodnutím o rodinnom balíčku spôsobil za to isté obdobie teda jedného roka Igor Matovič a to už je čo povedať. A to ešte nepočítame dopady transakčnej dane, ktorú v súčasnosti nie je možné vyčísliť a tak ďalej. Každopádne s čistým svedomím môžeme povedať a povedala to pani poslankyňa Hanuliaková, že po započítaní reálnych dopadov transakčnej dane, Robert Fico predbehne vo svojom chaotickom vládnutí aj Igora Matoviča. A je to podložené dátami ZMOS-u, Únie miest a SK8. 327 miliónov, tam to Robert Fico dobačoval. Takže neobstojí už ani otáčanie sa za Igorom Matovičom a ukazovanie na neho, že on bol ten najlepší. Robert Fico ho dobehol a v roku 2025 ho aj predbehne, bohužiaľ.
22. schôdza NR SR - 8.deň - B. popoludni
Dátum: 2024-11-04
Poslanec: Lackovič, Marek (PS)
Druh vystúpenia: Vystúpenie s faktickou poznámkou

54. Ďakujem pekne za slovo a ďakujem pekne za reakciu, pán poslanec. Väčšinu z toho, čo hovoríte, sa ja dokonca absolútne podpisujem, len potom nerozumiem tomu, že prečo aj na ten budúci rok v rámci tej konsolidácie im chceme to jedno percento zobrať. Tu, tu veľmi zvažujeme to, že, že dokonca ja teda, radi by sme možno, rozmýšľame nad reakciou pozmeňovacím návrhom a neviem, to je možno hodená rukavica potom pre vás, že neberme im to jedno percento, keď vieme, že tá situácia je takto vážna a uchyľujeme sa už k takýmto alebo uchyľujete sa už k takýmto krajným riešeniam, tak im neberme to jedno percento na budúci rok. Pretože nerozumiem, prečo sa muselo siahnuť do tohto mešca, ktorý je už veľmi vyprahnutý, veľmi prázdny a pôsobí tak veľmi nekonzistentne s týmto druhým riešením, že teda aj tie rezervné fondy, to nie sú nejaké nové peniaze. To sú peniaze, ktoré tam už oni dnes majú. Na jednu stranu, na jednej strane im chceme dovoliť, aby na ne siahli a na druhú stranu im ešte aj zoberieme v rámci tej konsolidácie jedno celé percento dole z tých peňazí na budúci rok, na každý mesiac, čiže je to naozaj nekonzistentné. A ešte toho času je málo v rámci reakcie, ale k tej vete, že problémy majú všetci rovnaké, absolútne s vami súhlasím. Len my nezabúdajme na to, že máme, možno je to na prstoch jednej, dvoch alebo troch rúk, aj možno obce, ktoré budú krajne nezodpovedné s týmto a dostanú sa naozaj do nútenej správy a my by sme mali tu byť aj v tomto veľmi zodpovední, ktorí alebo tí zodpovední, ktorí, ktorí jednoducho dajú tie mantinely a tú koncepciu, že toto proste nie je cesta dlhodobo riešiť.
22. schôdza NR SR - 8.deň - B. popoludni
Dátum: 2024-11-04
Poslanec: Lackovič, Marek (PS)
Druh vystúpenia: Vystúpenie s faktickou poznámkou

18. Ďakujem za slovo, pán predsedajúci. Ďakujem aj tebe, Richard, za veľmi presný výklad toho, že čo naše samosprávy, mestá a obce v nasledujúcom období čaká. Ukazuje sa, že už dnes je tá komunálna, takzvaná komunálna kalkulačka, ktorá bola predstavená minulý týždeň Radou pre rozpočtovú zodpovednosť, tak už dnes je absolútne neaktuálna, lebo prakticky vôbec nezahŕňa všetky takéto negatívne externality, ktoré pribúdajú aj v dnešný deň. A človek môže len hádať, a teda pripraviť sa na to najhoršie v tých mestách a obciach, pretože aj dnes vidíme články a príspevky, ktoré sú v dnešných médiách o tom, ako sa blíži ten kolaps niektorých samospráv a píšu o tom veľmi konkrétne na východnom Slovensku. Videli sme tam vyjadrenie rôznych primátorov a starostov od Prešova cez Michalovce, Humenné a tak ďalej, a tak ďalej, kde presne, ako si ty povedal, to prvé, čo sa bude zatvárať, budú športoviská, tak neviem, kde tie deti budú napokon športovať, pretože naozaj čaká nás jednak významné zvyšovanie poplatkov, najmä to vidíme pri plavárňach a zimákoch v tom lepšom prípade, v tom horšom prípade sa budú úplne zatvárať na budúci rok. A presne ako ty si povedal, budú to, budú to veci, ktoré sa budú zatvárať ako prvé, bohužiaľ. Ďakujem.
22. schôdza NR SR - 5.deň - A. dopoludnia
Dátum: 2024-10-28
Poslanec: Lackovič, Marek (PS)
Druh vystúpenia: Vystúpenie s faktickou poznámkou

26. Ďakujem za slovo, pán predsedajúci. Pani ministerka, vy ste vo svojom vystúpení naznačovala, že tie dôvody na vaše odvolanie možno ani nie sú, ale ja si to úplne nemyslím, len mne samému sa teda podarilo zozbierať 365 takýchto dôvodov od 25. 10. 2023 až do dnešného dňa a v rozprave v poobedňajších hodinách vám ich všetky aj predstavím a v rýchlosti prejdem. Neviem, či mi teda 20 minút bude stačiť, ale tých prešľapov bude 365 a odprezentujem ich poobede potom v rámci mojej rozpravy. Ďakujem pekne.
19. schôdza NR SR - 10.deň - B. popoludni
Dátum: 2024-09-26
Poslanec: Lackovič, Marek (PS)
Druh vystúpenia: Vystúpenie s faktickou poznámkou

177. Ďakujem za slovo. Pani poslankyňa Vaľová, je to vaša vláda, alebo ste vy, kto predkladá skutočnosť alebo návrh, že obce budú po novom dostávať nie 56,1, ale 55,1 a práve kvôli tomu, aby ste ma nemohli za to chytiť, som to očistil o ten aspekt materských škôl. Čiže z 56,1 klesáme na 55,1, toto bude stáť 60 mil. na budúci rok podľa vášho ministerstva financií. A čo sa týka žúp, tam to padá z 30 na 29,5. Toto bude stáť 32 mil. na budúci rok. Spolu 92 mil. Čiže ste to vy, ktorí na budúci rok navrhuje samosprávy ochudobniť zníženým percentom, ktoré im bude s DPFO vyplácané. Čiže neobstojí akákoľvek výhovorka, lebo ako stojí na hlinených nohách, takéto sú fakty, mňa to veľmi mrzí, ale do tohto ste sa dostali, že SMER, HLAS a SNS navrhujú na budúci rok zaťať 92-miliónovú sekeru samosprávam už dnes v tomto konsolidačnom balíčku a to sme ešte nevideli rozpočet na rok 2025 ako taký. Ďakujem. (Potlesk.)
35. schôdza NR SR - 13.deň - A. dopoludnia
Dátum: 2025-06-16
Poslanec: Lešo, Boleslav (SMER - SD)
Druh vystúpenia: Vystúpenie s faktickou poznámkou

116. Ďakujem za slovo. Vážená pani predsedníčka, ja som si vedomý, že teraz v Národnej rade rokujeme o veľmi dôležitom bode, o úprave Ústavy Slovenskej republiky, ktorá by mala vyslovene obsahovať vetu, že rodinu tvorí muž a žena. Fakt plne podporujem túto iniciatívu, a to nie preto, že by som chcel niekoho vylúčiť, či znevážiť, či nedajbože ublížiť, ale preto, že verím v prirodzený poriadok, ktorý je daný nielen kultúrne, ale hlavne aj biologicky. Rodina ako zväzok muža a ženy je základom spoločnosti, je budúcnosť a pokračovanie rodu. Tak to bolo, je a podľa môjho názoru by aj malo zostať. Nie je to len otázka viery, či tradície, je to fakt zakotvený aj v samotnej prírode, tam kde vzniká nový život. Zároveň však rešpektujem slobodu každého človeka, právo rozhodnúť sa s kým bude žiť, koho bude milovať, ako si vysporiada svoj osobný život. To však ešte neznamená, že všetky formy spolužitia majú byť definované ako rodina v právnom, či ústavnom zmysle. Tento návrh naozaj nie je útok, ale záväzok k stabilite, zodpovednosti a k hodnotám, ktoré chránia deti, vzťahy a budúcnosť. Verím, že poslanci zahlasujú za túto zmenu a že Slovensko jasne pomenuje, čo rozumie pod pojmom rodina, rodina ako zväzok muža a ženy. To nie je dogma, to je základ, to je budúcnosť. Ďakujem. Dúfam, že poslanci múdro rozhodnú. Ďakujem veľmi pekne za slovo.
12. schôdza NR SR - 11. deň - A. dopoludnia
Dátum: 2024-05-03
Poslanec: Ledecký, Vladimír (SaS)
Druh vystúpenia: Vystúpenie v rozprave

161. Ďakujem pekne za slovo, pán predsedajúci, vážené kolegyne, kolegovia, dovoľte mi, aby som za skupinu poslancov odôvodnil návrh novely zákona č. 596/2003 Z. z. o štátnej správe v školstve a školskej samospráve a o zmene a doplnení niektorých zákonov v znení neskorších predpisov. Na úvod by som rád ozrejmil cieľ predkladanej novely. Navrhujeme, aby celkový počet členov rady školy v reedukačných a diagnostických centrách bol 13. Rada školy by podľa predloženého návrhu pozostávala z troch zvolených zástupcov pedagogických zamestnancov, jedného zvoleného zástupcu ostatných zamestnancov, jedného zástupcu sociálnoprávnej ochrany detí a sociálnej kurately a menovaného, menovaného orgánom sociálnoprávnej ochrany detí a sociálnej kurately, jedného zástupcu samosprávy menovaného starostom obce, v územnom obvode ktorej sa diagnostické centrum alebo reedukačné centrum nachádza, a jedného zástupcu menovaného komisárom pre deti spomedzi kandidátov navrhnutých občianskymi združeniami a neziskovými organizáciami poskytujúcimi všeobecne prospešné služby v oblasti presadzovania a ochrany práv detí alebo spomedzi zamestnancov Úradu komisára pre deti a šiestich delegovaných zástupcov zriaďovateľa. Ide o pomerne stručný návrh zákona, ktorým reagujeme na katastrofálny stav reedukačných centier na Slovensku. Reedukačné centrá v súčasnosti neplnia svoj účel, nepredstavujú bezpečné miesto pre deti a nie sú tam chránené ich práva. Podľa Dohovoru o právach dieťaťa deti, ktoré sú dočasne alebo trvalo zbavené domáceho prostredia, majú právo na osobitú ochranu a pomoc poskytovanú štátom, v prípade Slovenska však o tomto napĺňaní nie je možné ani hovoriť. Alarmujúce sú mnohé zásahy do osobných slobôd a práv detí, najmä izolačky, zásahy na kontakt s blízkymi a porušovanie listového tajomstva a tajomstva správ pri telefonovaní. Samozrejme, vychádzam zo správy generálneho prokurátora. Deti nemajú možnosť požiadať o pomoc pri trestnej činnosti, keďže telefonický kontakt je obmedzený. Zmenou počtu členov, ktorých deleguje samotný zriaďovateľ, a nahradením týchto členov externými členmi sa zvýši transparentnosť prijímania rozhodnutia samotného fungovania rady školy. Zároveň predkladatelia zákona majú za to, že najmä pracovníci sociálnoprávnej ochrany detí a sociálnej kurately a zástupcovia mimovládneho sektora, ktorí sa venujú práci s mládežou, vrátane maloletých so špeciálnymi výchovnými potrebami, vedia vyhodnotiť dopady rozhodnutí prijímaných na úrovni rady školy a s ohľadom na sledovanie najlepšieho záujmu maloletých, čo musí byť absolútnou prioritou. Ako som v úvode spomínal, ide o stručný návrh zákona, ktorý nemá žiadne negatívne vplyvy, práve naopak, výrazne môže pomôcť zvýšiť úroveň reedukačného procesu pre deti so špecifickými výchovnými, vzdelávacími potrebami. Preto by som vás pekne prosil o podporu a posunutie zákona do druhého čítania. Ja predstavovanie zákona týmto končím a hlásim sa ako prvý do rozpravy. Ďakujem.
12. schôdza NR SR - 11. deň - A. dopoludnia
Dátum: 2024-05-03
Poslanec: Ledecký, Vladimír (SaS)
Druh vystúpenia: Vystúpenie s faktickou poznámkou

103. Ja ďakujem za tento zákon a pokladám ho v tej sociálnej oblasti jeden z tých najlepších, ktorý sa na tejto schôdzi predložil, a to hlavne kvôli tomu, lebo tí, čo poznáme tie prípady, kde majú ťažko zdravotne postihnutého, o ktorého sa starajú, vieme, že spravidla tie rodiny neoplývajú nejakými vysokými príjmami, práve je to zdôvodnené tým, že ten jeden člen rodiny sa musí starať. A ja poznám tie rodiny v tom zmysle, že naozaj ony sú, ony sú tak súdržní a tak si vedia vzájomne pomáhať a prenášať tú starostlivosť o toho ťažko zdravotného postihnutého z jedného člena na druhého, že pokiaľ má niekto naozaj priestor, že si môže zarobiť viacej tých peňazí, tak mu to doprajme, lebo, lebo toto je životný osud týchto rodín a treba ich obdivovať za to, že tohto svojho člena nedali do nejakého sociálneho zariadenia, ktorý by štát niekoľkonásobne viacej stál, ale starajú sa o neho doma. A je to, je to určite v prospech súdržnosti tej rodiny, je to v prospech toho postihnutého a my ako štát žiadny výdavok v podstate s tým nebudeme mať, len umožníme, aby, aby naozaj svojou prácou prispeli k svojej vyššej mzde a túto snahu naozaj nemáme upierať, ale naopak jej pomáhať. Ďakujem.
12. schôdza NR SR - 11. deň - A. dopoludnia
Dátum: 2024-05-03
Poslanec: Ledecký, Vladimír (SaS)
Druh vystúpenia: Vystúpenie s faktickou poznámkou

71. Ďakujem pekne. Ja takisto ako ďakujem za ten návrh, ale, ale viete, tá situácia na Slovensku je taká, že máme tritisíc samospráv a vo väčšine samospráv je ten starosta, poprípade nejaká pracovníčka, ktorá sa venuje ekonomike, a aj keď takýto návrh prijmeme, tak v tých obciach sa nič nezmení, nič neudeje. Samozrejme, vo väčších obciach alebo veľkých obciach a v mestách sa niečo udeje, alebo pomôže tomu, a to je práve otázka na zamyslenie, že konečne presuňme kompetencie z malých obcí na tie veľké, ktoré nevedia vykonávať. My stále o tom hovoríme, ale to kde sa pozrieme, je kameň úrazu to, že každá obec robí všetky kompetencie a všetci zainteresovaní zo samosprávy vám povedia, no nerobíme ich, buď nemáme peniaze, alebo nemáme kapacity a tak ďalej. Aj táto odborná pomoc tých kapacít je na Slovensku málo a akože neočakávame, že v Hornej Dolnej niekto tomu človeku pomôže. A keď pôjde, samozrejme, do inej samosprávy a do mesta, tak povedia, čo my máme s vami spoločné. To je jedna vec, ale tu vidím priestor, pripravuje sa reforma sociálnych služieb, ktorá má byť vlastne do konca budúceho roku hotová, tak ja si myslím, že aj túto oblasť by mali podchytiť a nejak systematicky poriešiť. Ďakujem.
12. schôdza NR SR - 11. deň - A. dopoludnia
Dátum: 2024-05-03
Poslanec: Ledecký, Vladimír (SaS)
Druh vystúpenia: Vystúpenie v rozprave

63. Vážený pán predsedajúci, vážené pani poslankyne, vážení páni poslanci, v súlade s § 73 zákona o rokovacom poriadku som bol výborom určený za spravodajca k návrhu zákona, ktorý je uvedený pod tlačou 232. Predkladám informáciu k predloženému návrhu zákona. Návrh spĺňa náležitosti podľa rokovacieho poriadku a legislatívnych pravidiel tvorby zákonov. Súčasťou predloženého návrhu je aj stanovisko Ministerstva financií Slovenskej republiky a Ministerstva hospodárstva Slovenskej republiky. V zmysle oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady č. 230 z 3. apríla 2024 navrhujem, aby návrh zákona prerokovali Ústavnoprávny výbor Národnej rady Slovenskej republiky, Výbor Národnej rady Slovenskej republiky pre verejnú správu a regionálny rozvoj a Výbor Národnej rady Slovenskej republiky pre sociálne veci. Za gestorský výbor navrhujem Výbor Národnej rady pre sociálne veci a odporúčam, aby predmetný návrh zákona výbory prerokovali do 7. júna 2024 a v gestorskom výbore do 10. júna 2024. Prosím, pán predsedajúci, otvorte všeobecnú rozpravu. Ďakujem.
12. schôdza NR SR - 6.deň - B. popoludní
Dátum: 2024-04-24
Poslanec: Ledecký, Vladimír (SaS)
Druh vystúpenia: Vystúpenie s faktickou poznámkou

100. Ďakujem pekne. Tak, vážení koaliční poslanci a poslankyne, týrané ženy, opustené deti, ťažko chorí ľudia, osamelí seniori, obete násilia, vylúčené rómske komunity, viete, čo ich spája, tých ľudí, okrem ich ťažkého životného osudu? Spája ich to, že všetci ľudia, ktorí sa im snažia pomáhať a nahrádzajú štát, vy, páni a dámy z vládnej koalície, systematicky ubližujete a znepríjemňujete im život. Robíte tak od októbra, odkedy ste sa ujali moci, a začalo to tým, že ste chceli zrušiť 2 % z daní, aby ste mohli financovať svoje veľkolepé, veľkolepé plány. Bez desiatok miliónov eur, ktoré sa práve takto vyzbierajú, by mnohé padli na kolená a museli by svoju činnosť ukončiť. Teraz pokračujete týmto zákonom. Dúfam, že, dúfam, že vás to čoskoro prejde.
12. schôdza NR SR - 3.deň - A. dopoludnia
Dátum: 2024-04-18
Poslanec: Ledecký, Vladimír (SaS)
Druh vystúpenia: Vystúpenie s faktickou poznámkou

48. Ďakujem pekne obidvom pánom poslancom, ktorí reagovali. Ja som nevyčítal vám, ako konkrétne vám poslancom za HLAS, že čo sa neurobilo. Ja som sa pýtal, že či naozaj si myslíme, že dáme 13. dôchodky a je to vybavené. Lebo ja si osobne myslím, že na tomto poli by sme mali robiť systematickú prácu, orientovať sa podľa vízie a stratégie, ktoré, ktoré sú prijaté v týchto veciach. A naozaj myslieť na dôchodcu tak, že nie je to človek, ktorý teraz odišiel na odpočinok, ale myslieť na dôchodcu tak, že je to človek, ktorý, keď chceme, aby dlho a zdravo žil, mohol si napĺňať ten svoj aktívny život ďalej vo všetkých oblastiach, ktoré sú. Lebo keď troška poznáte napr. výskum o modrých zónach, tak sú na svete oblasti, kde sa o desaťročie dlhšie dožívajú dôchodcovia a nie je to tým, že majú vyššie dôchodky, ale jasne sú zadefinované veci, pre ktoré dlhšie žijú. Takže my vieme čo a mali by sme sa tomu venovať. Zvýšiť len dôchodok o niekoľko stovák euro a tváriť sa, že je vybavené, toto nepokladám za správne. A nemyslel som to ako výčitku, ale myslel som to ako príspevok, že by sme mali o tom sa baviť, diskutovať a riešiť. Ďakujem.
12. schôdza NR SR - 1.deň - B. popoludní
Dátum: 2024-04-16
Poslanec: Ledecký, Vladimír (SaS)
Druh vystúpenia: Vystúpenie s faktickou poznámkou

41. Ďakujem pekne. Ja by som chcel reagovať, pán poslanec, na tú časť vašej rozpravy, kde ste hovorili o výjazdoch do jednotlivých okresov, kde sa peniaze rozdávajú ad hoc, netransparentne a neefektívne, lebo v normálnej krajine normálna vláda rozdeľuje peniaze na základe výzvy, vyhodnotenia výzvy, rozdeľujú to nezávislí hodnotitelia, tak je to zverejnené a je presná metodika na to, ako postupovať pri realizácii projektov, kde sa berie hlavne do úvahy plán rozvoja daného mesta, regiónu, poprípade komunitný plán, Vízia a stratégia 2030, čo je plán regionálneho rozvoja Slovenska, a aby to naozaj bolo efektívne, tak pokiaľ sa jedná o peniaze z Európskej únie, ešte to musí byť odkonzultované s inštitúciami Európskej únie. Len tak vieme docieliť, že peniaze sa minú efektívne. Čo mňa na tom ale najviac zaráža, že my sme zaviedli najmenej rozvinuté okresy, kde máme presnú metodiku, vieme dať tam peniaze a tieto okresy si sami tieto peniaze transparentne rozdelia a nemusí tam vláda ad hoc tie peniaze rozdeľovať. Rovnako máme metodiku, kde peniaze MIRRI priamo rozdeľuje vo výzve pre obce. Máme metodiku, kde môže priamo MIRRI rozdeľovať výzvu pre neziskové organizácie a napriek tomu to robí ad hoc a rozdeľuje, ale iným spôsobom nevie rozdať tieto peniaze, len svojim. A keď si to celé zrátame a spočítame, tak zisťujeme, že výrazne viac, výrazne viac dostávajú starostovia a primátori vládnej koalície.
9. schôdza NR SR - 17. deň - A. dopoludnia
Dátum: 2024-02-28
Poslanec: Ledecký, Vladimír (SaS)
Druh vystúpenia: Vystúpenie s faktickou poznámkou

33. Ďakujem pekne. Ja chcem poďakovať za odbornú rozpravu, ktorú tu viedla pani poslankyňa Jurík a končila tým, že to nie je víťazstvo PS alebo opozície, ale že to je víťazstvo všetkých žien na Slovensku. Ja si myslím, že je to víťazstvo celej spoločnosti Slovenska, lebo každá žena má aj otca a má aj brata a má aj iných súrodencov, ktorí určite každú traumu, čo v tej rodine zažijú, tak sa prenáša aj na ostatných. Čiže áno, mali by sme robiť všetko pre to, aby, aby tie zákony, ktoré tuná prijímali, boli v prospech ľudí na Slovensku. Ale nedeje sa to tak a táto koalícia si valcuje ďalej. Včera sme schvaľovali 40, 40 zákonov a všetky boli opozičné a nula opozičných zákonov bolo schválených. A ja neverím a ja neverím, že tam nebol jeden, ktorý, ktorý bol, ktorý by bolo dobré podporiť. A, práve naopak, ja keď vidím, ako opravujete túto novelu, čo, ktorú ste pred týždňom pokazili, a to agresívne správanie poslanca Glücka, ktorý to obhajoval argumentami, za ktoré sa určite už teraz hanbí a potom si posadíte tuná poslanca Glücka za spravodajcu, keď zase idete opravovať niečo, čo on agresívne presadzoval. A teraz to idete meniť a tu ho vystavíte, aby sa vyškieral na nás všetkých. Tak ja naozaj neverím, že veci, ktoré robíte, myslíte vážne a že len hráte tie svoje hry a oslobodzujete tých svojich kumpánov. Aj toto, aj toto, čo teraz robíte, verím, že to má nejaký iný zmysel, ako, ako verejne o tom hovoríte. Ďakujem.
9. schôdza NR SR - 14. deň - A. dopoludnia
Dátum: 2024-02-22
Poslanec: Ledecký, Vladimír (SaS)
Druh vystúpenia: Vystúpenie s faktickou poznámkou

20. Ďakujem pekne. Ja naozaj chcem tento návrh podporiť, je to presne taká novela, ako si predstavujem od poslaneckého návrhu, malá, jednoduchá, čo zlepší podnikateľské prostredie, treba si uvedomiť, že my máme tak prebyrokratizované celé prostredie, bol som aj konateľom obecnej firmy, sociálneho podniku, normálnej firmy, starosta, ako pri, pri najlepšej vôli dodržiavať všetky pravidlá a zákony, vždycky človek niečo prehliadne, niečo mu ujde, lebo to prebyrokratizované prostredie, ktoré máme a ktoré ešte viacej vytvárame, proste to nedovolí. Som veľmi rád, že presne takáto novela odstraňuje jednu byrokratickú prekážku a pomáha účtovníkom a môžu sa venovať nejakej inej činnosti, čo naozaj zlepší podnikateľské prostredie, takže ja dúfam, že takáto maličkosť nebude tu mať nejaký zásadný problém, zásadný problém prejsť, a naozaj to pomôže a nikto o nič nepríde. A ešte jednu podstatnú vec, dovolím si tvrdiť, že napriek tomu, že sme dostali dosť veľa reakcií od pracovníkov, ktorí to konajú, ktorí nám dopredu ďakujú, že s takým nápadom sme prišli, napriek tomu si myslím, že toto opatrenie väčšina firiem nerobí tak, ako by mala, lebo práve preto, že keď si zamestná zamestnanca a mu dá dopredu všetky benefity, a ten zamestnanec odíde, tak potom zase o tie benefity musí bojovať, aby sa vrátili, tak radšej sa to ani nedodržuje, takže, myslím si, že pomôže to všetkým. Ďakujem.